ΓΡΑΠΤΗ ΕΡΩΤΗΣΗ E-1645/97 υποβολή: Marlies Mosiek-Urbahn (PPE) προς την Επιτροπή (14 Μαΐου 1997)

Θέμα: Δημόσιος μειοδοτικός διαγωνισμός 228/86 του Φεβρουαρίου 1996

1. Τι οδήγησε στην αλλαγή των όρων του δημόσιου μειοδοτικού διαγωνισμού (τα μήλα έγιναν ροδάκινα), μετά την ανάθεση της σχετικής σύμβασης στην ιταλική εταιρία Trentofrutta, και με ποια νομική βάση πραγματοποιήθηκε η αλλαγή;

2. Γιατί δεν επαναπροκηρύχθηκε ο δημόσιος μειοδοτικός διαγωνισμός, παρόλο που είχε αλλάξει η ομάδα προϊόντων και συνεπώς είχε δημιουργηθεί εντελώς νέα κατάσταση;

3. Ερεύνησε η Επιτροπή τις επιπτώσεις στην αγορά, πριν συγκατατεθεί στην αλλαγή;

4. Αντελήφθη η Επιτροπή, ότι με την πληρωμή σε ροδάκινα αντί σε μήλα ο δημόσιος μειοδοτικός διαγωνισμός από ευρωπαϊκός (μήλα από Γερμανία, Γαλλία, Ιταλία και Ισπανία) έγινε καθαρώς ιταλικός (ο μεγαλύτερος παραγωγός ροδακίνων είναι η Ιταλία, και η Trentofrutta είναι η μεγαλύτερη εταιρία της Ιταλίας στον κλάδο αυτό); Πώς τεκμηριώνει την απόφασή της αυτή;

5. Πώς αντιστάθμισε η Επιτροπή τη διαφορά τιμής των ροδακίνων από τα μήλα (περίπου 2,5 φορές μεγαλύτερη τιμή) κατά την εκκαθάριση λογαριασμών;

6. Συνειδητοποιεί η Επιτροπή το μέγεθος της παρέμβασής της στην αγορά; 65.000 τόνοι ροδάκινα είναι περίπου το 70% της συνολικής παραγωγής. Το υπόλοιπο 30% διοχετεύθηκε στην ελεύθερη αγορά σε εξαιρετικά υψηλές τιμές.

7. Η Trentafrutta, λόγω ελλιπούς δυναμικότητας, παρέλαβε και αξιοποίησε μόνο 25.000 από τους 65.000 τόννους. Τα υπόλοιπα ροδάκινα διατέθηκαν στη συνέχεια στην αγορά σε τιμές ντάμπιγκ, γεγονός που είχε με τη σειρά του αρνητικές επιπτώσεις στο εμπόριο. Γιατί η Επιτροπή δεν εξέτασε προηγουμένως τις δυνατότητες της εταιρίας, ώστε να ενεργήσει ανάλογα;

8. Έχει η εταιρία Trentofrutta δικαίωμα να επαναδιοχετεύει στην αγορά φρούτα που δεν αξιοποιεί η ίδια; Αν ναι, σε ποια τιμή;

9. Αληθεύει ότι υφίσταται υπόλοιπο χρέους της Επιτροπή στην Trentofruττα για την ερχόμενη εσοδεία, επειδή η εταιρία δεν μπορεσε να αξιοποιήσει παρά μόνο 25.000 τόννους;

Απάντηση του κ. Fischler εξ ονόματος της Επιτροπής (4 Ιουλίου 1997)

1. και 2. Η Επιτροπή δεν τροποποίησε τους όρους του δημόσιου μειοδοτικού διαγωνισμού που προκηρύχθηκε βάσει του κανονισμού (ΕΟΚ) αριθ. 228/96 για την δωρεάν προμήθεια χυμού φρούτων και μαρμελάδας στους πληθυσμούς της Αρμενίας και του Αζερμπαϊντζάν ((ΕΕ L 30 της 8.2.1996 )), μετά την κατακύρωση των προμηθειών σε δύο επιχειρήσεις. Η Επιτροπή οδηγήθηκε στη λήψη συγκεκριμένων διατάξεων, μετά την εκτέλεση των προβλεπόμενων παραδόσεων στους πληθυσμού της Αρμενίας και του Αζερμπαϊντζάν, για να λάβει υπόψη ιδιαίτερες συνθήκες της αγοράς μήλων και πορτοκαλιών, ώστε να εξασφαλιστεί η πληρωμή των παροχών στις επιχειρήσεις.

Τα μέτρα που έλαβε η Επιτροπή, τον Ιούνιο και Ιούλιο 1996, δεν τροποποίησαν τους όρους του διαγωνισμού μεταξύ αυτών που κατέθεσαν προσφορές στο πλαίσιο του διαγωνισμού. Πράγματι, την ημερομηνία έγκρισής τους, μετά από διαβούλευση με την Επιτροπή διαχείρισης του τομέα, σύμφωνα με τις εφαρμοζόμενες διαδικασίες, οι παραδόσεις στον προορισμό είχαν ήδη πραγματοποιηθεί σύμφωνα με τους καθορισθέντες όρους. Τα μέτρα αυτά απέβλεπαν μόνο στην πληρωμή των παροχών στις επιχειρήσεις.

Για να διευκολυνθεί η κατανόηση των απαιτήσεων που αφορούν την εκτέλεση των προμηθειών και τις δυσκολίες που συναντήθηκαν, πρέπει να υπενθυμίσουμε τα ακόλουθα στοιχεία:

α) οι προμήθειες χυμού μήλων και πορτοκαλιών, καθώς και οι μαρμελάδες διάφορων φρούτων, δυνάμει της επισιτιστικής βοήθειας, έπρεπε να παραδοθούν στον προορισμό σε ημερομηνίες που δεν ήταν δυνατόν να μεταφερθούν, στις 28 Απριλίου και 9 Μαΐου 1996 7

β) σύμφωνα με τις διατάξεις της κοινοτικής νομοθεσίας (κανονισμοί (ΕΚ) αριθ. 1975/95 του Συμβουλίου για δράσεις δωρεάν προμήθειας γεωργικών προϊόντων για τους πληθυσμούς της Γεωργίας, της Αρμενίας, του Αζερμπαϊντζάν, της Κιργισίας και του Τατζικιστάν ((ΕΕ L 191 της 12.8.1995 )), και αριθ. 2009/95 της Επιτροπής ((ΕΕ L 196 της 19.8.1995 ))), η πληρωμή των παροχών των επιχειρήσεων έπρεπε να πραγματοποιηθεί μέσω προϊόντων που έχουν αποσυρθεί από την αγορά από τις οργανώσεις παραγωγών, στο πλαίσιο των μέτρων της παρέμβασης που χρηματοδοτείται από την Κοινότητα και αναλαμβάνεται από τις επιχειρήσεις 7

γ) όταν δημοσιεύθηκε η προκήρυξη του διαγωνισμού, τα προϊόντα που μπορούσαν να αναληφθούν ήταν μόνο μήλα και πορτοκάλια, των οποίων οι περίοδοι απόσυρσης κατ'εφαρμογή των κανονισμών της κοινής οργάνωσης αγοράς οπωροκηπευτικών ήταν ανοικτές μέχρι το τέλος του Μαΐου 7 πρέπει εξάλλου να υπενθυμίσουμε ότι τα αποσυρόμενα προϊόντα αυτά δεν μπορούν να διατηρηθούν ως αποθέματα σε αποθήκες από τον οργανισμό παρέμβασης, αλλά απλώς αποσύρονται από την αγορά από τους οργανισμούς πληρωμής 7

δ) αν και οι αποσύρσεις μήλων και πορτοκαλιών ήταν σημαντικές κατά την έναρξη της περιόδου που ορίζει ο κανονισμός, αντιθέτως ήταν ανύπαρκτες από τον Φεβρουάριο και μετά στην Ιταλία, τη Γερμανία, τη Γαλλία και την Αυστρία, μέχρι τα τέλη Μαΐου 7 οι δύο επιχειρήσεις δεν ήταν σε θέση να βρουν και να αναλάβουν τα προϊόντα αυτά σε εκπλήρωση των παροχών τους 7

ε) κατά συνέπεια, στις 14 Ιουνίου 1996, η Επιτροπή αποφάσισε να επιτρέψει την χρήση, σε εκπλήρωση των προμηθειών, φρούτων για τα οποία η περίοδος απόσυρσης άρχιζε στις αρχές του Ιουνίου, εφαρμόζοντας το άρθρο 2 παράγραφος 2 του κανονισμού (ΕΚ) αριθ. 1975/95 του Συμβουλίου, και του άρθρου 2 παράγραφος 2 του κανονισμού (ΕΚ) αριθ. 2009/95, σύμφωνα με τους οποίους επιτρέπεται η εκπλήρωση των προμηθειών καταφεύγοντας σε προϊόντα που ανήκουν στην «ίδια ομάδα προϊόντων».

3. Η Επιτροπή, πριν λάβει τις αποφάσεις της, εξέτασε προσεκτικά την κατάσταση της αγοράς των εν λόγω φρούτων και αξιολόγησε τις επιπτώσεις των προβλεπόμενων μέτρων. Στο σημείο αυτό, πρέπει να διευκρινίσουμε κατ'αρχάς ότι η ποσότητα των, κατά μέσο όρο, μεταποιούμενων ετησίως ροδάκινων στην Κοινότητα ανέρχεται σε 500.000 τόνους. Η ποσότητα η οποία αφορά την εκπλήρωση των προμηθειών δεν θα είχε, ως εκ τούτου, αισθητές επιπτώσεις στην αγορά. Κατά δεύτερον, οι αποφάσεις της Επιτροπής αφορούν τρία νέα προϊόντα, τα ροδάκινα, τα νεκταρίνια και τα βερίκοκα. Το άνοιγμα σε τρία προϊόντα περιορίζει σημαντικά τις πιθανές επιπτώσεις στις αγορές.

4. Για ένα φρούτο μίας συγκεκριμένης ποικιλίας, η ποσότητα που αποτελεί αντικείμενο απόσυρσης δεν σχετίζεται άμεσα με τον όγκο παραγωγής. Παρά το γεγονός ότι η Ιταλία είναι ο βασικός κοινοτικός παραγωγός ροδάκινων, τα δύο τρίτα της παραγωγής συγκομίζονται στην Ελλάδα, την Ισπανία και την Γαλλία: Καμμία συσχέτιση δεν μπορεί να γίνει μεταξύ ποσοτήτων ροδακίνων που αποσύρονται από την αγορά στην Ιταλία, που προκύπτει από την κατάσταση της αγοράς, και του γεγονότος ότι η αναφερόμενη επιχείρηση έχει έδρα στην Ιταλία.

5. Οι τιμές αγοράς των ροδάκινων για μεταποίηση, καθώς και οι τιμες για την κατανάλωση τους ως νωπών φρούτων κατά τη διάρκεια της περιόδου 1996, ήταν τόσο χαμηλές, ώστε τουλάχιστον 600.000 τόνοι ραδάκινων αποσύρθηκαν από την αγορά, και στην πλειοψηφία τους οδηγήθηκαν στην απόσταξη ή καταστράφηκαν.

Υπό τις συνθήκες αυτές κατάρρευσης της αγοράς, οι τιμές ήταν σαφώς κατώτερες των τιμών των μήλων όταν διεξήχθηκε ο διαγωνισμός.

6. Το Αξιότιμο μέλος του Κοινοβουλίου καλείται να παραπεμφθεί στα σημεία 3 και 5. Εξάλλου θα πρέπει να υπογραμμιστεί ότι η μέση κοινοτική παραγωγή ανέρχεται σε 3.200.000 τόνους. Η ποσότητα των 65.000 τόνων που θα μπορούσε να αντιπροσωπεύει η πληρωμή των επιχειρήσεων δεν αντιπροσωπεύει παρά μόνο 2% του όγκου αυτού και δεν θα ήταν σε θέση να διαταράξει την αγορά.

Επιπλέον, οι τιμές της αγοράς δεν ήταν υψηλές, διότι σε αντίθετη περίπτωση θα ήταν αδιανόητο να στηριχθούν στις αποσύρσεις για την πληρωμή των παροχών στις επιχειρήσεις.

7. και 8. Η Επιτροπή, εξουσιοδοτημένη από το Συμβούλιο να «αναλαμβάνει την εκτέλεση των δράσεων καθώς και τον έλεγχο των εργασιών παραδόσεως» (κανονισμός (ΕΚ) αριθ. 1975/95 άρθρο 4 παράγραφος 1) παρακολούθησε την εκτέλεση των δράσεων. Δεν έχουν τεθεί σε γνώση της Επιτροπής πληροφορίες σύμφωνα με τις οποίες οι επιχειρήσεις διέθεσαν εκ νέου τα προϊόντα στην αγορά κατά παράβαση του άρθρου 3 παράγραφος 2 του κανονισμού (ΕΚ) αριθ. 228/96.

Σε περίπτωση παράβασης της υποχρέωσης να μην διατεθούν εκ νέου στην αγορά τα προϊόντα, επιβάλλονται κυρώσεις, εάν παραστεί ανάγκη, δια της παρακράτησης σημαντικού ποσού από την εγγύηση. Πράγματι, η Επιτροπή παρέλαβε από τις εθνικές αρχές αποδειχτικά στοιχεία σύμφωνα με τα οποία οι επιχειρήσεις τήρησαν τις σχετικές διατάξεις.

9. Ναι